alexandrainst/scandi-wiki huggingface dataset:
Stortingets sosialkomité

Stortingets sosialkomité var ein fagkomité på Stortinget.

Komiteen vart lagt ned 30. september 2005, og vart erstatta av Stortingets arbeids- og sosialkomité og Stortingets helse- og omsorgskomité

Stortinget.no har opplysingar om alle medlemmer i komiteen frå 13. desember 1945.

Kjelder 
 Om komiteen hos Stortinget.no

Sosialkomiteen
Nedleggingar i 2005
Tidlegare stortingskomitear
Thomas Konow

Thomas Konow () var ein norsk sjøoffiser og stortingsrepresentant.

Konow var frå Bergen, bror av Wollert og August Konow. Frå 1808 til -13 var Konow på sjøkadettinstituttet i København. 1813 vart han sekondløytnant i marinen og beordra til teneste på orlogsbriggen Lolland. Briggen var då stasjonert i Noreg.

Av mannskapet ombord på Lolland vart Konow i 1814 vald til valmann, trass sin unge alder. Einast to valmann møtte til sjølve valet for sjøforsvaret, og ettersom sjøforsvaret skulle han to utsendingar var valet sjølvskrive. Konow møtte som den yngste representanten til riksforsamlinga på Eidsvoll i 1814. 17 år gamle Konow var 2. representant for 'Søe Deffensionen'. Han vart vald til stortinget ein gong seinare, i 1839, då for Jarlsberg og Larvik amt (Vestfold).

Då riksforsamlinga vart oppløyst vende Konow tilbake til marinetenesta. I 1815 leia han bygginga av Skudenes fyr. 1817 vart det oppretta sjøkadettskule på Fredriksvern, og Konow fekk arbeid som lærar på skulen. Han hadde denne stillinga til 1848.

I 1844 var Konow sjef på korvetten Nordstjernen på korvetten sitt tokt i Middelhavet, då den tok del i oppgjeret med Marokko.
 
Perioden 1848-60 var han sjef ved Hortens verft. År 1860 vart han kontreadmiral og dei neste ni åra sjef for marinekommandoen. Konow var elles formann i ein stor marinekommisjon som vart nedsett i 1855. 1861 var han med interimsregjeringa.

Etter han trekte seg tilbake, budde han i Kristiania. Konow var ein av dei fire eidsvollsmennene som tok del i femtiårsfesten for 17. mai 1814. Han var den siste gjenlevande eidsvollsmann då han døydde.

Konow er gravlagd på Vår Frelsers gravlund i Oslo.

Konow fekk St. Olavs Orden i 1849 og storkorset 20 år seinare. Han var òg riddar av Dannebrogordenen og Sverdordenen.

Fotnotar

Kjelde 
Tallak Lindstøl: Stortinget og Statsraadet 1814-1914. Kristiania, 1914

Bakgrunnsstoff 

Eidsvollmenn
Stortingsrepresentantar 1839-1841
Folk frå Bergen
Dannebrogordenen
St. Olavs Orden
Sverdordenen
Gravlagde på Vår Frelsers gravlund
Wer mich liebet, der wird mein Wort halten

For ein annan kantate med same namn, sjå Wer mich liebet, der wird mein Wort halten, BWV 74

Wer mich liebet, der wird mein Wort halten, BWV 59, er ein kyrkjeleg kantate komponert av Johann Sebastian Bach.

Han vart komponert i Leipzig i 1723 for første pinsedag, som dette året var 16. mai. Det vart òg framført 28. mai 1724 i Leipzig. 

Teksten er henta frå Evangeliet etter Johannes 14: 23 (første sats), Martin Luther (tredje sats) og resten frå Erdmann Neumeister

Instrumentering og struktur
Stykket er instrumentert med to trompetar, pauke, to fiolinar, bratsj og basso continuo, samt to songsolistar (sopran, bass) og firedelt kor. 

Det består av fire satsar:
 «Wer mich liebet, der wird mein Wort halten», Duett for sopran & bass
 «O was sind das vor Ehren», Resitativ for sopran
 «Komm, Heiliger Geist, Herre Gott», Koral
 «Die Welt mit allen Königreichen», Arie for bass

Kjelder

Bakgrunnsstoff
Piano- og songpartitur for BWV 59 på bach-cantatas.com

Musikk i 1723
O Ewigkeit, du Donnerwort, BWV 60

Sjå òg O Ewigkeit, du Donnerwort, BWV 20.

O Ewigkeit, du Donnerwort, BWV 60, er ein kyrkjeleg kantate komponert av Johann Sebastian Bach.

Han vart komponert i Leipzig i 1723 for 23. sundag etter treeiningsssundag, dette året den 7. november. 

Teksten er henta frå Johann Rist (første sats), Franz Joachim Burmeister  (femte sats), Første mosebok 49: 18 (første sats) Johannes' openberring 14: 13 (fjerde sats), og resten av ukjend forfattar. 

Koralmelodiane er henta frå salmane «Wach auf, mein Geist, erhebe dich» og «Es ist genug».

Instrumentering og struktur
Stykket er instrumentert med valthorn (i opningsduetten), to oboar d’amore, to fiolinar, bratsj, basso continuo, samt tre songsolistar (alt (Furcht), tenor (Hoffnung), bass (Christus)) og firedelt kor (i siste koralen). 

Det består av sju satsar:
 «O Ewigkeit, du Donnerwort», Duett for alt
 «Herr, ich warte auf dein Heil», Duett for tenor
 «O schwerer Gang zum letzten Kampf und Streite!», Resitativ for alt & tenor
 «Mein letztes Lager will mich schrecken», Duett for alt & tenor
 «Der Tod bleibt doch der menchlichen Natur verhasst», Resitativ for alt
 «Selig sind die Todten», Arioso for bass
 «Es ist genug: Herr, wenn es dir gefallt», Koral

Kjelder

Bakgrunnsstoff
Piano- og songpartitur for BWV 60 på bach-cantatas.com

Musikk i 1723
Carl Wilhelm Boeck

Carl Wilhelm Boeck () var ein norsk lege og stortingsrepresentant. Han var son av Cæsar Boeck.

Boeck kom til verda på Kongsberg. Frå 1827 var han student, og i 1831 vart han uteksaminert som cand. med. Han la deretter ut på ei vitskapleg reise til Sverige, Danmark og Tyskland. 1832 var han koleralege i Drammen, året etter var han konstituert berglege på Kongsberg. 1833-35 korpslege ved Hedemarkens nationale musketerkorps.

Boeck vart fast tilsett berglege i Kongsberg og distrikslege i Numedal og Sandsvær frå 1835. I tillegg var han Kongsberg Våpenfabrikks første lege frå 1836 fram til våren 1846. Her utmerka han seg ved å operere plastisk på augelok og for skjeling.

Boeck var lektor ved universitetet i Kristiania frå 1846, professor i medisin 1851-69. Deretter privatlege i Kristiania 1870, og overlege ved rikshospitalet si hudavdeling frå 1871. Han var elles særleg kjend for sitt arbeid med syfilis og leprasykja. Fleire gongar, over ein periode frå 1840 til -69, reiste han på studieferder til utlandet, både med offentlege stipend og på eigen kostnad. Mellom anna var han i England, Frankrike, Italia, Hellas, Austerrike og USA.

Boeck var stortingsrepresentant for Kongsberg i 1845. Han var då medlem av kyrkjekomiteen. 

Boeck var i fleire år formann i 'Det medisinske selskap'. Han var æresdoktor ved Lunds Universitet, medlem av den franske Æreslegionen og kommandør av St. Olavs Orden. Boeck døydde i Kristiania.

Bakgrunnsstoff 
 WhoNamedIt.com om Boeck

Kjelder 
Lindstøl, Tallak: Stortinget og Statsraadet 1814-1914, Kristiania 1914

St. Olavs Orden
Æreslegionen
Medlemmar av Det Norske Videnskaps-Akademi
Medlemmar av Det Kongelige Norske Videnskabers Selskab
Norske medisinprofessorar
Professorar ved Universitetet i Oslo
Stortingsrepresentantar 1845-1847
Stortingsrepresentantar for Kongsberg
Folk frå Kongsberg
Enevold Høyum

Enevold Steenbloch Høyum () var ein norsk offiser, gardbrukar og eidsvollsmann.

Høyum var frå Sauherad i Telemark. Han var son av ein oberst, og gjekk sjølv i militær teneste. I 1794 vart han fenrik i Telemarkske infanteriregiment. Han avanserte etter kvart i gradene, vart kaptein i 1809. År 1814 vart han skikka til sjef over 1. divisjon av regimentet sin «marcherende depotbatalion» i Drammen. Fire år seinare tok han avskjed.

Høyum deltok i riksforsamlinga på Eidsvoll som 1. utsending frå Telemarkske infanteriregiment. Han røysta med sjølvstendepartiet.

Etter han gjekk ut av aktiv militær teneste dreiv han den tidlegare futegarden Søve i Holla. Høyum hadde gifta seg til garden, og døydde der i 1830.

Kjelder 

Tallak Lindstøl: Stortinget og Statsraadet 1814-1914. Kristiania, 1914

Eidsvollmenn
Norske offiserar
Norske gardbrukarar
Folk frå Sauherad
Peter Brager

Peter Munch Brager () var ein norsk prest og stortingsmann.

Brager var frå Nordre Land i Oppland, der far hans dreiv landhandel. Han tok artium ved Drammen skole i 1825, og studerte deretter teologi ved universitetet i Kristiania. Cand. theol. vart han 1829, same året pers. kapellan i Finnås. År 1830 fungerte han som prest i Finnås, året derpå i Stord. Brager vart utnemnd til sokneprest i Lenvik i 1832. Han verka der i fem år, til han i 1837 flytta over til Ibestad prestegjeld i same prostiet.

1845 vart Brager innvald til stortinget som 1. representant for Finnmarkens amt. På tinget var han medlem av næringskomite nr. 1.

Etter femten år som sokneprest i Troms, fekk han i 1849 embete i Øyestad i Aust-Agder. Denne stillinga som sokneprest hadde han til han døydde. I Øyestad var han elles forlikskommissær.

Kjelder 
 Lindstøl, Tallak: Stortinget og Statsraadet 1814-1914, Kristiania 1914
 

Stortingsrepresentantar 1845-1847
Stortingsrepresentantar for Finnmark
Norske prestar
Folk frå Nordre Land
Nun komm, der Heiden Heiland, BWV 61

Nun komm, der Heiden Heiland, BWV 61, er ein kyrkjeleg kantate komponert av Johann Sebastian Bach.

Han vart komponert i Weimar i 1714 for første sundag i advent, som dette året var den 2. desember. Verket vart òg framført i Leipzig den 28. november 1723. 

Teksten er henta frå Martin Luther (første sats), Erdmann Neumeister (sats 2, 3 og 5), Johannes' openberring 3:20 (fjerde sats) og Philipp Nicolai (sjette sats).

Koralmelodien er basert på salmen med same namn av Martin Luther, trykt i Erfurt i 1524. Denne melodien var igjen basert på ein gregoriansk song, publisert i Einsiedeln i Sveits kring 1120. Bach nytta den same salmen som grunnlag for Nun komm, der Heiden Heiland, BWV 62.

Instrumentering og struktur
Stykket er instrumentert med to fiolinar, bratsj og basso continuo, samt tre songsolistar (sopran, tenor, bass) og firedelt kor. 

Det består av seks satsar:
 «Nun komm, der Heiden Heiland», Koral
 «Der Heiland ist gekommen», Resitativ for tenor
 «Komm, Jesu, komm zu deiner Kirche», Arie for tenor
 «Siehe! Siehe! Ich stehe vor der Tür'», Resitativ for bass
 «Öffne dich, mein ganzes Herze», Arie for sopran
 «Bin ich gleich nur Staub und Erde», Arie for sopran
 «Amen, Amen, komm, du schöne Freudenrone», Koral

Tekst

1. Koral (SATB)
Nun komm, der Heiden Heiland,Der Jungfrauen Kind erkannt,
Des sich wundert alle Welt,Gott solch Geburt ihm bestellt.''

2. Resitativ (Tenor)
Der Heiland ist gekommen,Hat unser armes Fleisch und Blut
An sich genommenUnd nimmet uns zu Blutsverwandten an.
O allerhöchstes Gut,Was hast du nicht an uns getan?
Was tust du nichtNoch täglich an den Deinen?
Du kömmst und läßt dein LichtMit vollem Segen scheinen.''

3. Arie (Tenor)
Komm, Jesu, komm zu deiner KircheUnd gib ein selig neues Jahr!
 Befördre deines Namens Ehre, Erhalte die gesunde Lehre
 Und segne Kanzel und Altar!

4. Resitativ (Bass)
Siehe, ich stehe vor der Tür und klopfe an. So jemand meine Stimme hören wird und die Tür auftun, zu dem werde ich eingehen und das Abendmahl mit ihm halten und er mit mir. (Revelation 3:20)

5. Arie (Sopran)
Öffne dich, mein ganzes Herze,Jesus kömmt und ziehet ein.
Bin ich gleich nur Staub und Erde,Will er mich doch nicht verschmähn,
Seine Lust an mir zu sehn,Daß ich seine Wohnung werde.
O wie selig werd ich sein!

6. Koral
Amen, amen!Komm, du schöne Freudenkrone, bleib nicht lange!
Deiner wart ich mit Verlangen.

Kjelder

Bakgrunnsstoff
Piano- og songpartitur for BWV 61 på bach-cantatas.com

Musikk i 1714
Nun komm, der Heiden Heiland, BWV 62

Nun komm, der Heiden Heiland, BWV 62, er ein kyrkjeleg kantate komponert av Johann Sebastian Bach.

Han vart komponert i Leipzig i 1724 for første sundag i advent, som dette året var den 3. desember. Verket vart framført ein gong til av Bach i åra 1732-1735. 

Teksten er henta frå Martin Luther (sats 1 og 6), medan resten er av ein ukjend opphavsmann. 

Koralmelodien er basert på salmen med same namn av Martin Luther, trykt i Erfurt i 1524. Denne melodien var igjen basert på ein gregoriansk song, publisert i Einsiedeln i Sveits kring 1120. Bach nytta den same salmen som grunnlag for Nun komm, der Heiden Heiland, BWV 61 i 1714.

Instrumentering og struktur
Stykket er instrumentert for to oboar, 2 fiolinar, bratsj, basso continuo med horn, samt fire songsolistar (sopran, alt, tenor, bass) og firedelt kor. 

Det består av seks satsar:
 «Nun komm, der Heiden Heiland», Koral
 «Bewundert, o Menschen, dies grosse Geheimnis», Arie for tenor
 «So geht aus Gottes Herrlichkeit und Thron», Resitativ for bass
 «Streite, siege, starker Held!», Arie for bass
 «Wir ehren diese Herrlichkeit», Resitativ for sopran
 «Lob sei Gott, dem Veter, g'tan», Koral

Kjelder

Bakgrunnsstoff
Piano- og songpartitur for BWV 62 på bach-cantatas.com

Musikk i 1724
Christen, ätzet diesen Tag

Christen, ätzet diesen Tag, BWV 63, er ein kyrkjeleg kantate komponert av Johann Sebastian Bach.

Han vart komponert i Weimar i 1714 for første juledag. Verket vart òg framført første juledag i 1723 og kanskje første juledag 1729, begge i Leipzig. 

Teksten har ukjend opphavsmann, men kan ha vore skriven av Johann Michael Heineccius.

Instrumentering og struktur 
Stykket er instrumentert for fire trompetar, pauke, tre oboar, fagott, to fiolinar, bratsj, orgel, basso continuo, samt fire songsolistar (sopran, alt, tenor, bass) og firedelt kor. 

Det består av sju satsar:
 «Christen, ätzet diesen Tag», Koral
 «O sel'ger Tag! o ungemeines Heute», Resitativ for alt
 «Gott, du hast es wohl gefüget», Duo for sopran & bass
 «So kehret sich nun heut», Resitativ for tenor
 «Ruft und fleht den Himmel an», Duo for tenor
 «Verdoppelt euch demnach», Resitativ for bass
 «Höchster, schau' in Gnaden an», Koral

Kjelder

Bakgrunnsstoff 
 Piano- og songpartitur for BWV 63 på bach-cantatas.com

Musikk i 1714
Sehet, welch eine Liebe hat uns der Vater erzeiget

Sehet, welch eine Liebe hat uns der Vater erzeiget, BWV 64, er ein kyrkjeleg kantate komponert av Johann Sebastian Bach.

Han vart komponert i Leipzig i 1723 for tredje juledag. Verket vart òg framført av Bach kring 1742 i Leipzig. 

Teksten er henta frå Evangeliet etter Johannes (første sats), Martin Luther (andre sats), Balthasar Kindermann (fjerde sats), Johann Franck (åttande sats). Resten er anten skrive av Christian Weiss den eldre eller har ukjend opphavsmann. 

Koralmelodiane er «Gelobet seist du, Jesu Christ» av Martin Luther (Wittenberg, 1524), «O Gott, du frommer Gott» av Johann Hermann (1630) og «Jesu, meine Freude» av Johann Franck (1650).

Instrumentering og struktur
Stykket er instrumentert for zinke, obo d’amore, tre trombonar, to fiolinar, bratsj, orgel, basso continuo samt tre songsolistar (sopran, alt, bass) og firedelt kor. 

Det består av åtte satsar:
 «Sehet, welch eine Liebe hat uns der Vater erzeiget», Koral
 «Das hat er alles uns getan», Koral
 «Geh, Welt, behalte nur das Deine», Resitativ for alt
 «Was frag' ich nach der Welt», Koral
 «Was die Welt in sich hält», Arie for sopran
 «Der Himmel bleibet mir gewiß», Resitativ for bass
 «Von der Welt verlang' ich nichts», Arie for alt
 «Gute Nacht, o Wesen, das die Welt erlesen», Koral

Kjelder

Bakgrunnsstoff
Piano- og songpartitur for BWV 64 på bach-cantatas.com

Musikk i 1723
Sie werden aus Saba alle kommen

Sie werden aus Saba alle kommen, BWV 65, er ein kyrkjeleg kantate komponert av Johann Sebastian Bach.

Han vart komponert i Leipzig i 1724 for trettande dag jul (6. januar)

Teksten er henta frå Esaias 60: 6 (første sats), Paul Gerhardt (sjuande sats), medan resten har ukjend opphavsmann (W. Murray Young har foreslått Christian Weiss den eldre eller Bach sjølv). 

Koralmelodiane er baserte på «Ein Kind geborn zu Bethlehem» (kanskje frå 1200-talet), «Was mein Gott will, das g’scheh allzeit» av markgreve Albrecht von Brandenburg-Ansbach. Hornmelodien i verket er basert på salmen «Sie werden aus Saba alle kommen».

Instrumentering og struktur
Stykket er instrumentert for to valthorn, to blokkfløyter, to oboar da caccia, to fiolinar, bratsj, basso continuo, samt to songsolistar (tenor, bass) og firedelt kor. 

Det består av sju satsar:
 «Sie werden aus Saba alle kommen», Kor (Concerto)
 «Die Kön'ge aus Saba kamen dar», Koral
 «Was dort Jesaias vorhergesehn», Resitativ for bass
 «Gold und Ophir ist zu schlecht», Arie for bass
 «Verschmäe nicht, du, meiner Seele Licht», Resitativ for tenor
 «Nimm mich dir zu eigen hin», Arie for tenor
 «Ei nun, mein Gott, so fall' ich dir getrost in deine Hände», Koral

Kjelder

Bakgrunnsstoff
Piano- og songpartitur for BWV 65 på bach-cantatas.com

Musikk i 1724
Der Himmel dacht auf Anhalts Ruhm und Glück

Der Himmel dacht auf Anhalts Ruhm und Glück, BWV 66a, er ein kantate komponert av Johann Sebastian Bach. Musikken er i dag tapt. 

Han vart komponert i Köthen i 1718 for 24-årsdagen til prins Leopold av Anhalt-Köthen. Verket vart framført 10. desember dette året. 

Teksten er skriven av Christian Friedrich Hunold. 

Verket danna grunnlaget for den kyrkjelege kantaten Erfreut euch, ihr Herzen.

Kjelder 

 

Musikk i 1718
Johan Ernst Berg

Johan Ernst Berg () var ein norsk embetsmann og stortingsmann.

Berg var frå Strinda i Sør-Trøndelag, der far hans var gardbrukar. Berg vart uteksaminert jurist i 1795. 1802 var han fullmektig i det danske generalpostamtet, året etter vart han utnemnd til fut i Salten i Noreg. Tolv år seinare, 1815, vart han amtmann i Nordland. Eit embete han sat i til han døydde.

Berg var innkalla til Eidsvollforsamlinga, men ingen frå Nord-Noreg var til stades på Eidsvoll grunna kommunikasjonane.
Han vart sidan vald til stortingsrepresentant to gongar. På stortinget 1815-16 var han 2. representant frå Nordlands amt, og var med i tolv stortingskomitear. 1821 vart han innvald på nytt, og atter medlem av tolv komitear. Til det overordentlege storting 1822 melde han avbod grunna sjukdom. Både i 1815 og 1821 var han med i komitear som arbeidde med spørsmål kring utviklinga av Bodø som kjøpstad og by.

Berg var innehavar av Nordstjerneordenen.

Han døydde på amtmannsgarden i Bodin.

Bakgrunnsstoff

Kjelder  
 Lindstøl, Tallak:Stortinget og Statsraadet 1814-1914, Kristiania 1914

Norske amtmenn
Fylkesmenn i Nordland
Stortingsrepresentantar 1815-1817
Stortingsrepresentantar 1821-1823
Stortingsrepresentantar for Nordland
Nordstjerneordenen
Folk frå Trondheim
Halt im Gedächtnis Jesum Christ

Halt im Gedächtnis Jesum Christ, BWV 67, er ein kyrkjeleg kantate komponert av Johann Sebastian Bach.

Han vart komponert i Leipzig i 1724 for første sundag etter påske.

Teksten er henta frå Paulus’ andre brev til Timoteus 2: 8 (første sats), Nikolaus Herman (fjerde sats), Evangeliet etter Johannes 20: 19 (sjette sats), Jakob Ebert (sjuande sats) og opphavet til resten ukjend, men Wustmann & Neumann foreslår Christian Weiss den eldre, medan andre foreslår Salomo Franck. ; John 20: 19 (Mvt. 6)

Koraltemaet er basert på salmane «Du Friedefürst, Herr Jesu Christ» etter Jakob Ebert (1601) og «Erschienen ist der herrlich Tag» etter Nicolaus Herman (1560).

Instrumentering og struktur 

Stykket er instrumentert for valthorn da tirassi, tverrfløyte, to oboar d’amore, to fiolinar, bratsj, orgel continuo , samt tre songsolistar (alt, tenor, bass) og firedelt kor.

Det består av 7 satsar:
 «Halt im Gedächtnis Jesum Christ», Koral
 «Mein Jesus ist erstanden», Arie for tenor
 «Mein Jesu, heißest du des Todes Gift», Resitativ for alt
 «Erschienen ist der herrlich Tag», Koral
 «Doch scheinet fast», Resitativ for alt
 «Friede sei mit euch», Arie for bass
 «Du Friedefürst, Herr Jesu Christ», Koral

Kjelder

Bakgrunnsstoff 

 Piano- og songpartitur for BWV 67 på bach-cantatas.com

Musikk i 1724
Also hat Gott die Welt geliebt

Also hat Gott die Welt geliebt, BWV 68, er ein kyrkjeleg kantate komponert av Johann Sebastian Bach.

Han vart komponert i Leipzig i 1725 for andre pinsedag, som dette året var 21. mai. Verket vart òg framført av Bach i perioden 1735-1740 i Leipzig. 

Teksten er henta frå Christiane Mariane von Ziegler (sats 2-4), Salomo Liscow (første sats) og frå Evangeliet etter Johannes 3: 18 (femte sats)

Instrumentering og struktur 

Stykket er instrumentert for tre trompetar, tre trombonar, to oboar, engelsk horn, valthorn, to fiolinar, fiolonsell piccolo, bratsj, basso continuo, ein songsolist (sopran) og firedelt kor.

Det består av fem satsar:
 «Also hat Gott die Welt geliebt», Koral
 «Mein gläubiges Herze», Arie for sopran
 «Ich bin mit Petro nicht vermessen», Resitativ for bass
 «Du bist geboren mir zugute», Arie for bass
 «Wer an ihn gläubet, der wird nicht gerichtet», Koral

Kjelder

Bakgrunnsstoff 

 Piano- og songpartitur for BWV 68 på bach-cantatas.com

Musikk i 1725
Lobe den Herrn, meine Seele

Lobe den Herrn, meine Seele, BWV 69, er ein kantate komponert av Johann Sebastian Bach.

Han vart komponert i Leipzig i 1748 for innviinga av byrådet den 26. august. Kantaten var ei utviding og tilpassing av det tidlegare verket Lobe den Herrn, meine Seele, BWV 69a

Teksten er henta frå Salme 103: 2 (første sats), Martin Luther (sjette sats), medan resten av er ukjend opphav. W. Murray Young hare foreslått Christian Weiss den eldre. 

Koraltemaet er basert på «Es woll uns Gott genädig sein» av Martin Luther (1524).

Instrumentering og struktur 

Stykket er instrumentert for tre trompetar, pauke, tre oboar, obo d'amore, fagott, to fiolinar, bratsj, bass continuo, samt fire songsolistar (sopran, alt, tenor, bass) og firedelt kor.

Det består av seks satsar:
 «Lobe den Herrn, meine Seele», Koral
 «Wie gross ist Gottes Gute doch!», Resitativ for sopran
 «Meine Seele, Auf! erzahle», Arie for alt
 «Der Herr hat grosse Ding' an uns getan», Resitativ for tenor
 «Mein Erloser und Erhalter», Arie for bass
 «Es danke, Gott, unnd lobe dich das Volk», Koral

Kjelder

Bakgrunnsstoff 

 Piano- og songpartitur for BWV 69 på bach-cantatas.com

Musikk i 1748
Lobe den Herrn, meine Seele, BWV69a

Lobe den Herrn, meine Seele, BWV 69a, er ein kyrkjeleg kantate komponert av Johann Sebastian Bach.

Han vart komponert i Leipzig i 1723 for tolvte sundagen etter treeiningssundag

Teksten er henta frå Salme 103: 2 (første sats), Samuel Rodigast (sjette sats), medan resten er av ein ukjend opphavsmann. 

Koraltemaet er basert på salmen «Was Gott tut, das ist wohlgetan» av Samuel Rodigast (1675).

Instrumentering og struktur 

Stykket er instrumentert for 3 trompetar, pauke, fløyte, to oboar, fagott, to fiolinar, bratsj, basso continuo, samt fire songsolistar (sopran, alt, tenor, bass) og firedelt kor.

Det består av seks satsar:
 «Lobe den Herrn, meine Seele», Koral
 «Ach, dass ich tausend Zungen hatte!», Resitativ for sopran
 «Meine Seele, Auf! erzahle», Arie for tenor
 «Gedenk' ich nur zuruck», Resitativ for alt
 «Mein Erloser und Erhalter», Arie for bass
 «Was Got tut, das ist wohlegetan», Koral

Kjelder

Bakgrunnsstoff 

 Piano- og songpartitur for BWV 69a på bach-cantatas.com

Musikk i 1723